﻿ EAN BIHOR CONSILIUCONSILIUL JUDEŢ BIHAR MEGYEI TANÁÁCS BIHOR COUNTY COUNCIL HOTĂRÂREA NR 40 din 28 februarie 2012 privind reorganizarea Comisiei Paritare pentru formularea propunerilor de atribuire a traseelor cuprinse în Programului de transport public judeţean de persoane prin curse regulate în judeţul Bihor pe perioada 2008-2013 şi aprobarea Regulamentului de organizare şi funcţionare al acesteia Având în vedere: - Expunerea de motive nr 1908 din 20 02 2012 a Președintelui Consiliului Județean Bihor şi Raportul de specialitate nr 1909 din 20 02 2012 întocmit de compartimentul Autoritatea Judeţeană de Transport, precum și Raportul de avizare al Comisiei de Urbanism și amenajarea teritoriului nr 2359 din 28 02 2012 și Raportul de de avizare al Comisiei Juridică, dezvoltare regională și cooperare transfrontalieră nr 2346 din 28 02 2012, -Adresa nr 413/16 01 2012 a Agenţiei Bihor a Autorităţii Rutiere Române, prin care se comunică reprezentanţii acestei instituţii în Comisia Paritară -prevederile art 4, lit „g„ şi art 19, alin (1-4) din Ordinul ministrului internelor şi reformei administrative nr 353/2007 modificat prin Ordinul inistrului administraţiei şi internelor nr 182/2011 privind modificarea şi completarea Normelor de aplicare a Legii serviciilor de transport public local nr 92/2007, aprobate prin Ordinul ministrului internelor şi reformei administrative nr 353/2007 -prevederile art 16, alin (3), lit „b„ şi art 37, alin (10) din Legea nr 92/2007 privind serviciile de transport public local, modificată şi completată prin Legea nr 163/2011 În temeiul art 91, alin (1), lit „f„ şi art 97 alin 1 din Legea 215/2001 privind administraţia publică locală, republicată, cu modificările şi completă rile ulterioare, CONSILIUL JUDEŢEAN BIHOR H O T Ă R Ă Ş T E: (unanimitate) Art 1 (1) - Se aprobă reorganizarea Comisiei Paritare pentru formularea propunerilor de atribuire a traseelor cuprinse în Programul de transport public judeţean de persoane prin curse regulate, în următoarea componenţă: - Németh R Gyula - consilier juridic în cadrul Autorităţii Judeţene de Transport - Iepure Florin Aurelian - şef agenţie a Autorităţii Rutiere Române - Agenţia Bihor (2) - Se desemnează în calitate de înlocuitori (membri de rezervă) ai reprezentanţilor numiţi la alin 1 următorii: - Gaje Vlad Mihai - consilier în cadrul Autorităţii Judeţene de Transport - Butiri Lucian Anton - inspector de specialitate gradul I A, la Autoritatea Rutieră Română - Agenţia Bihor Art 2 - Lucră rile de secretariat ale Comisiei Paritare vor fi asigurate de Compartimentul Autoritatea Judeţeană de Transport al Direcţiei Tehnice din cadrul Consiliului Judeţean Bihor Art 3 - Se aprobă Regulamentul de organizare şi funcţionare a Comisiei Paritare pentru formularea propunerilor de atribuirea traseelor cuprinse în Programul de transport public judeţean de persoane prin curse regulate, prevăzut în anexa care face parte din prezenta hotărâre Art 4 - Cu ducerea la îndeplinire a prezentei hotă râri, se însărcinează Compartimentul Autoritatea Judeţeană de Transport Art 5 - Aducerea la cunoş tinţă publică a prevederilor prezentei hotărâri va fi asigurată de către Monitorul Oficial al Judeţului Bihor Art 6 - Prezenta hotă râre se comunică cu: - Instituţia Prefectului – Județul Bihor - Autoritatea Rutieră Română - agenţia Bihor - Cabinetul Preşedintelui Consiliului Județean Bihor - Compartimentul Autoritatea Judeţeană de Transport - Compartimentul Relaţii cu Consilierii PREŞEDINTE, Contrasemnează: Radu ȚÎRLE SECRETAR AL JUDEȚULUI, 5 ex Carmen SOLTĂNEL VIZAT: PREȘEDINTE, Radu Țîrle Anexă la Hotărârea Consiliului Judeţean Bihor nr 40 din 28 02 2012 REGULAMENT DE ORGANIZARE ŞI FUNCŢIONARE A COMISIEI PARITARE PENTRU FORMULAREA DE PROPUNERI PRIVIND ATRIBUIREA TRASEELOR CUPRINSE ÎN PROGRAMUL JUDEŢEAN DE TRANSPORT PUBLIC DE PERSOANE PRIN CURSE REGULATE PE TERITORIUL JUDEŢULUI BIHOR CAPITOLUL I DISPOZIŢII GENERALE Art 1 Prezentul Regulament stabileşte cadrul de organizare şi funcţionare a Comisiei Paritare pentru formularea de propuneri privind atribuirea traseelor cuprinse în Programul judeţean de transport public de persoane prin curse regulate pe teritoriul judeţului Bihor Art 2 Comisia Paritară îşi desfăşoară activitatea la sediul Consiliului Judeţean Bihor, situat în municipiul Oradea, Parcul Traian Nr 5, Bihor CAPITOLUL II ORGANIZAREA COMISIEI Art 3 (1) Comisia Paritară denumită în continuare Comisia, se constituie în vederea formulării de propuneri privind atribuirea traseelor cuprinse în Programul judeţean de transport public de persoane prin curse regulate pe teritoriul judeţului Bihor, pe baza rezultatelor atribuirii electronice a traseelor în sistemul naţional, în următoarea componenţă: a) 1 reprezentant al Consiliului Judeţean Bihor b) 1 reprezentant al Autorităţii Rutiere Române - Agenţia Bihor (2) Fiecare membru al Comisiei va avea un înlocuitor desemnat în aceleaşi condiţii ca şi membrii titulari (3) Comisia se constituie prin Hotărâre a Consiliului Judeţean Bihor (4) Secretariatul Comisiei se asigură de Compartimentul Autoritatea Judeţeană de Transport din cadrul Direcţiei Tehnice a aparatului de specialitate al Consiliului Judeţean Bihor (5) Activităţile principale ale secretariatului Comisiei, prevăzut la alin (3) sunt: a) pregătirea documentelor necesare convocării şedinţelor comisiei b) întocmirea proiectului ordinii de zi a şedinţei (şi a listei invitaţilor) c) întocmirea procesului verbal al şedinţelor Comisiei d) redactarea propunerilor Comisiei şi prezentarea lor spre semnare, asigurarea comunicării propunerilor Comisiei Serviciului Relaţii cu publicul, Registratură şi ATOP, în termen de trei zile de la data la care a avut loc şedinţa Comisiei, în vederea aprobării prin Hotărâre a Consiliului Judeţean Bihor e) primirea şi distribuirea corespondenţei destinate Comisiei Art 4 (1) Comisia se întruneşte în şedinţe ordinare, la propunerea oricărui membru al acesteia (2) Convocarea în şedinţă a membrilor Comisiei se face prin comaprtimentul Autoritatea Judeţeană de Transport, în maxim cinci zile de la data afişării rezultatelor şedinţelor de atribuire electronică a traseelor pe site-ul Consiliului Judeţean Bihor CAPITOLUL III ATRIBUŢIILE COMISIEI PARITARE Art 5 (1) Comisia are ca atribuţii emiterea propunerilor de atribuire a traseelor în baza rezultatelor şedinţelor de atribuire electronică prin sistemul naţional C N M S I - S A E T (2) Modelul propunerilor Comisiei este prevăzut în Anexa care face parte integrantă din prezentul Regulament Art 6 (1) Propunerile Comisiei privind atribuirea traseelor se înregistrează într-un registru special numerotat şi sigilat aflat la compatimentul Autoritatea Judeţeană de Transport din cadrul Direcţiei Tehnice (2) Pe baza propunerilor Comisiei, Consiliul Judeţean Bihor aprobă prin hotărâre atribuirea traseelor judeţene (3) Compartimentul Autoritatea Judeţeană de Transport va transmite Autorităţii Rutiere Române - Agenţia Bihor, Hotărârea Consiliului Judeţean Bihor de atribuire în vederea emiterii licenţei de traseu şi a caietului de sarcini CAPITOLUL IV ELIBERAREA LICENŢELOR PENTRU TRASEELE ATRIBUITE Art 7 (1) Licenţele de traseu însoţite de caietele de sarcini se eliberează de Autoritatea Rutieră Română - Agenţia Bihor pe baza hotărârii de atribuire emise de Consiliul Judeţean Bihor (2) Licenţele de traseu se eliberează operatorilor de transport rutier în numărul solicitat de aceştia , dar cel puţin în număr egal cu numărul de autovehicule active necesare pentru efectuarea traseului respectiv (3) Modelul licenţei de traseu este prevăzut în Anexa nr 8 al Normelor privind organizarea şi efectuarea transporturilor rutiere şi a activităţilor conexe acestora , aprobate prin ordinul ministrului transporturilor, construcţiilor şi turismului nr 1892/2006, cu modificările şi completările ulterioare (4) Modelul caietului de sarcini aferent licenţei de traseu este prevăzut în Anexa nr 3 al Normelor de aplicare a Legii serviciilor de transport public local nr 92/2007, aprobate prin Ordinul Ministrului Internelor şi Reformei Administrative nr 353/2007, modificat şi completat prin Ordinul M I R A nr 182/2011 Art 8 (1) Licenţa de traseu se eliberează pentru o perioadă de 3 ani, fără însă a depăşi valabilitatea Programului judeţean de transport public de persoane prin curse regulate (2) Licenţa de traseu este nominală şi nu este transmisibilă CAPITOLUL V DISPOZIŢII FINALE Art 9 Prezentul Regulament poate fi modificat şi completat prin hotărâre a Consiliului Judeţean Bihor 